„Banned in Boston" preusmjerava ovdje. Za ostala značenja, v. Banned in Boston (razvrstavanje).
**Zabranjeno u Bostonu** (engleski: ) je izraz kojim su se u SAD u drugoj polovici 19. i prve tri četvrtine 20. vijeka označavala sva književna i umjetnička djela čija je objavljivanje, prikazivanje ili distribuiranje bilo zabranjeno u Bostonu i/li državi Massachusetts zbog sadržaja koji se smatrao neprihvatljivim zbog erotskog ili sadržaja koji je na neki drugi način bio u suprotnosti sa viktorijanskim društvenim normama.

Iako se takva praksa vezuje uz puritanske korijene Bostona i Nove Engleske u 17. vijeku, izraz je postao aktualan zbog demografskih promjena dva vijeka kasnije, odnosno naglog priliva siromašnih irskih imigranata u Boston, a na čiji je svjetonazor snažno uticala Katolička crkva. Oni su do druge polovice 19. vijeka postali ključni demografski, a brzo i politički faktor u Bostonu; u takvim uvjetima su u Bostonu na izuzetno plodno tlo došle raznorazne inicijative i društveni pokreti protiv "poroka" oličene u znamenitom političaru i borcu protiv nemorala Anthonyju Comstocku. Na njegov poticaj je 1884. osnovano Novoenglesko društvo za stražu i skrb (New England Watch and Ward Society), poznato kao jedna od najuticajnih organizacija i grupa za pritisak u tadašnjim SAD. Pod njihovim uticajem su gradske i državne vlasti donijele niz zakona i uredbi protiv "opscenosti" i "nemorala" koji su bili daleko stroži u drugim dijelovima SAD i koji su se daleko strože provodili.

Sve je to za posljedicu imalo da se Bostonu pod prijetnjom zatvorskih i drugih kazni nisu smjele objavljivati knjige, izlagati slike i statue ili izvoditi kazališne predstave kao u drugim dijelovima SAD. To je za posljedicu imalo to da Boston, iako je bio najstariji od vodećih američkih gradova, u kulturnom smislu počeo značajno zaostajati, pa je njegova književna i kulturna scena bila daleko inferiornija u odnosu na neke mlađe, ali manje "opterećene" gradove kao što su Chicago ili San Francisco. Izraz "zabranjeno u Bostonu" je s vremenom postalo svojevrsni eufemizam za erotski ili svaki malo "pikantniji" sadržaj, pa su s vremenom mnogi izdavači, kazališni, a kasnije i filmski producenti počeli koristiti tu frazu kako bi reklamirali svoje proizvode. 

Stroga cenzorska pravila u Bostonu su ukinuta tek 1960-ih i 1970-ih, za što su bile zaslužne tadašnje presude Vrhovnog suda koje su svojim tumačenjima značajno proširile slobodu izražavanja, ali i burne društvene promjene, uključujući seksualnu revoluciju.

Djela zabranjena u Bostonu
--------------------------

* Walt Whitman: *Leaves of Grass* (zabranjeno 1881)
* Giovanni Boccaccio: *Dekameron* (1894)
* Elinor Glyn : *Three Weeks* (1909)
* Sherwood Anderson: *Many Marriages* (1923)
* Aldous Huxley : *Antic Hay* (1923)
* *The American Mercury* (časopis, 1926)
* Eugene O'Neill : *Desire Under the Elms* (drama, 1926)
* Sinclair Lewis: *Elmer Gantry* (1927)
* Theodore Dreiser: *An American Tragedy* (1927)
* Ernest Hemingway: *The Sun Also Rises* (1927)
* Upton Sinclair: *Oil!* (1927)
* Julia Peterkin: *Black April* (1927)
* John Dos Passos: *Manhattan Transfer* (1927)
* William Faulkner: *Mosquitoes* (1927)
* Carl Van Vechten: *Nigger Heaven* (1927)
* H.G. Wells: *The World of William Clissold* (1927)
* Sherwood Anderson: *Dark Laughter* (1927)
* Eugene O'Neill: *Strange Interlude* (drama, 1929)
* D.H. Lawrence: *Lady Chatterley's Lover* (1929)
* Ernest Hemingway: *A Farewell to Arms* (roman u nastavcima, 1929)
* Michael Gold: *Jews Without Money*(1930)
* Erskine Caldwell: *God's Little Acre* (1933)
* Seán O'Casey: *Within the Gates* (drama, 1935)
* Lillian Hellman: *The Children's Hour* (drama, 1935)
* Clifford Odets: *Waiting for Lefty* (drama, 1935)
* Lillian Smith: *Strange Fruit* 1944
* Kathleen Winsor: *Forever Amber* (1944)
* "The Moon Is Blue" (1953)
* The Everly Brothers : "Wake Up Little Susie" (pjesma, 1957))
* William S. Burroughs : *Naked Lunch* (1965)

Vidi još
--------

* X rejting

Izvori
------

1. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26  „Books and plays banned in Boston". *boston.com*. NY Times Co. Pristupljeno 30. XII 2012.
2. ↑  Miller, Neil (13 October 2010). *Banned in Boston: The Watch and Ward Society?s Crusade against Books, Burlesque, and the Social Evil*. Beacon Press. ISBN 978-0-8070-5113-9. Pristupljeno 27. III 2013.
3. ↑  „The Everly Brothers, 'Wake Up Little Susie'". *500 Greatest Songs of All Time*. Rolling Stone. Pristupljeno 30. XII 2012.
4. ↑  Michael J. Dittman (2007). *Masterpieces of Beat Literature*. Greenwood Publishing Group. str. 94. ISBN 978-0-313-33283-8.